Държавен вестник, бр. 26, 2000 г., стр. 12

С Т Р .  1 2
Д Ъ Р Ж А В Е Н   В Е С Т Н И К
Б Р О Й 26
МИНИСТЕРСКИ СЪВЕТ
ПОСТАНОВЛЕНИЕ № 36 
ОТ 24 МАРТ 2000 Г.
за преобразуване на основни звена в структу-
рата на висши училища
МИНИСТЕРСКИЯТ СЪВЕТ
П О С Т А Н О В И :
Чл. 1. Преобразува основни звена в структу-
рата на Химико-технологичния и металурги-
чен университет—София, както следва:
1. Факултета по органични технологии и
инженерна химия във Факултет по химични тех-
нологии;
2. Факултета по неорганични технологии и
автоматизация на производството във Факул-
тет по химично и системно инженерство;
3. Факултета по металургия във Факултет
по металургия и материалознание.
Чл. 2. Преобразува основни звена в структу-
рата на Университета “Проф. Асен Златаров”—
Бургас, както следва:
1. Факултета по органични химични техно-
логии, Факултета по неорганични химични тех-
нологии и Техническия факултет във Факултет
по технически науки;
2. Стопанския факултет и Педагогическия
факултет със статут на юридическо лице във
Факултет по обществени науки;
3. Хуманитарния факултет във Факултет по
природни науки;
4. Колежа по туризъм със статут на юридичес-
ко лице в Колеж по туризъм със специалности:
а) организация и управление на туристичес-
кото обслужване;
б) организация и управление на хотели и
ресторанти;
5. Медицинския колеж със статут на юридичес-
ко лице в Медицински колеж със специалности:
а) медицинска сестра;
б) рехабилитатор;
в) фелдшер.
Чл. 3. Преобразува Института по приложна
математика и информатика във Факултет по
приложна математика и информатика в струк-
турата на Техническия университет—София.
Заключителни разпоредби
§ 1. В приложение № 1 към чл. 1 от Поста-
новление № 16 на Министерския съвет от 1997 г.
за преобразуване на полувисши институти в
колежи в структурата на висши училища (ДВ,
бр. 10 от 1997 г.) т. 8 и 9 се отменят.
§ 2. Постановлението се приема на основание
чл. 9, ал. 3, т. 3 от Закона за висшето образование
във връзка с § 60, ал. 1 от преходните и заключи-
телните разпоредби на Закона за изменение и до-
пълнение на Закона за висшето образование.
Министър-председател: Иван Костов
Главен секретар на Министерския съвет:
Елиана Масева
16154
ПОСТАНОВЛЕНИЕ № 37
ОТ 24 МАРТ 2000 Г.
за приемане на Наредба за условията и реда за
изземване, съхраняване, унищожаване и пре-
доставяне за научна дейност на наркотични
вещества и растения и за вземане на предста-
вителни проби от тях
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за изземване, съхраняване, унищо-
жаване и предоставяне за научна дейност на
наркотични вещества и растения и за вземане
на представителни проби от тях.
Министър-председател: Иван Костов
Главен секретар на Министерския съвет:
Елиана Масева
НАРЕДБА
за условията и реда за изземване, съхранява-
не, унищожаване и предоставяне за научна дей-
ност на наркотични вещества и растения и за
вземане на представителни проби от тях
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат условията и
редът за:
1. изземване на наркотични вещества и/или
растения—предмет на незаконен трафик, от
органите на Министерството на вътрешните
работи и от митническите органи;
2. вземане на представителни проби от нар-
котичните вещества и/или растения—предмет
на незаконен трафик;
3. предаване и съхраняване на иззетите нар-
котични вещества, растения и представителни
проби в Главното управление на митниците;
4. унищожаване на иззети наркотични вещес-
тва, растения и представителни проби;
5. предоставяне на наркотични вещества и
растения за медицински или научни изследва-
ния, за научни методи за разследване на прес-
тъпления, както и за образователни цели и за
поддържане на работното състояние на кучета,
разкриващи наркотични вещества.
Г л а в а  в т о р а
ИЗЗЕМВАНЕ НА НАРКОТИЧНИ ВЕЩЕСТВА
Чл. 2. (1) Разследващите органи изземват по
реда на Наказателно-процесуалния кодекс (НПК)
произведени, преработени, придобити, съхраня-
вани, използвани, внесени или предназначени за
износ наркотични вещества или засети растения
в нарушение на Закона за контрол върху нарко-
тичните вещества и прекурсорите (ЗКНВП), като
преди изземването задължително ги проверяват
с полеви наркотестове.
(2) От всяко иззето количество наркотично
вещество и/или растение с нето тегло над 1кг се
взема представителна проба.